Mandela vervang Genl. Louis Botha | Die Vryburger
John Gunda, 'n parlementslid het die versoek gerig dat die regering die standbeeld van genl.. Louis Botha moet verwyder om plek te maak vir 'n nuwe standbeeld van Mandela.
Die standbeeld van Genl. Botha is opgerig voor die Parlementsgebou omdat hy die eerste amptelike Eerste Minister van die Unie van Suid-Afrika was.
Die versoek kom maande na Thandile Sunduza, die voorsitter van die portefeuljekomitee oor Kuns en Kultuur, gevra het dat Mandela se standbeeld dié van Genl. Botha moet vervang.
"Agbare speaker, daar is 'n standbeeld voor die parlementsgebou. Om Nelson Mandela te vereer, is dit tyd dat ons dié standbeeld verwyder, dit in die agterplaas sit en Nelson Mandela se standbeeld daar oprig. Hy was die eerste demokraties verkose president van die land. Ons moet ophou om verskonings te maak vir dinge wat ons weet gedoen moet word."
Politieke waarnemers meen dit is net 'n kwessie van tyd voordat Genl. Botha se standbeeld, soos dié van dr. Verwoerd in Bloemfontein, sonder seremonie afgegooi gaan word om plek te maak vir 'n Mandela standbeeld.
6 thoughts on "Mandela vervang Genl. Louis Botha"
Fiona Nell August 6, 2013 at 8:57 am
Ek gaan eerder net mooi niks hier sê wat nou deur my kop en mond kom nie!!!
Mike August 6, 2013 at 1:41 pm
Ek dink dit sal beter wees om die standbeeld te vervang met die van mandela want dalk kan ons die standbeeld van Genl Botha bekom en hom op 'n plek staanmaak waar dit beter pas en waardeer word soos Kleinfontein of Orania.
Arnold August 6, 2013 at 6:17 pm
Wanneer gaan die Voortrekker monument met 'n stroois vervang word??/
Sheugnet August 9, 2013 at 9:24 am
Persoonlik dink ek dat dit nogal gepas is dat een verraaier deur 'n ander vervang word.
Germaan August 9, 2013 at 1:02 pm
Sheugnet: Ek stem saam!
MAC August 12, 2013 at 2:20 pm
Ek stem saam met Mike. Laat hulle al ons standbeelde verwyder, maar laat iemand dit darem net in ontvangs neem en erens anders gaan oprig waar hulle waardeer sal word en behoue sal bly vir ons nageslag. Dis in elk geval baie verkleinerend dat ons voorvaders steeds moet bly staan by geboue en instansies waar daar so gelieg, bedrieg, en gesteel word. Netnou wil die res van die wereld ons Boere daarmee ook verbind – hulle doen dit mos so maklik!